Diari Oficial de la Generalitat Valenciana


Sumari del DOGV 3640, del 07-12-1999 (1999/10185)

RESOLUCIÓ de 18 de novembre de 1999, del Servei Territorial d'Indústria i Energia d'Alacant, per la qual s'autoritza a Enagás, SA, la realització de les instal·lacions i es reconeix la utilitat pública del projecte addenda II a la xarxa de Tibi a Xixona (eixida AS-7).
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3640

Data del DOGV
:   07-12-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/10554


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 18 de novembre de 1999, del Servei Territorial d'Indústria i Energia d'Alacant, per la qual s'autoritza a Enagás, SA, la realització de les instal·lacions i es reconeix la utilitat pública del projecte addenda II a la xarxa de Tibi a Xixona (eixida AS-7). [1999/Q10268]
  
Mitjançant la Resolució d'1 de juny de 1993, de la Conselleria d'Indústria, Comerç i Turisme de la Generalitat Valenciana, es va atorgar a Enagás, SA, la concessió administrativa per al subministrament de gas natural per a usos industrials en diversos termes municipals de la província d'Alacant, entre els quals es troben els de Tibi i Xixona (BOE número 175, de 23 de juliol de 1993).
  
Mitjançant la Resolució de 19 d'agost de 1999, d'aquest Servei Territorial d'Indústria i Energia, es va autoritzar a Enagás, SA, la realització de les instal·lacions i es va reconéixer la utilitat pública del projecte xarxa de Tibi a Xixona (eixida AS-7), (DOGV número 3.589, de 23 de setembre de 1999).
  
Amb posterioritat, a causa dels condicionaments establits per la Confederació Hidrogràfica del Xúquer i per la Demarcació de Carreteres de l'Estat a València, Enagás, SA, es veu en la necessitat de realitzar diferents modificacions al projecte inicialment aprovat, per la qual cosa va sol·licitar, mitjançant escrit de data 7 de juliol de 1999, davant d'aquest Servei Territorial d'Indústria i Energia d'Alacant, a l'empara del que s'ha disposat en la Llei 34/1998, de 7 d'octubre, del Sector d'Hidrocarburs, i en l'article 9.b del Reglament General del Servei Públic de Gasos Combustibles, aprovat pel Decret 2.913/1973, de 26 d'octubre, autorització administrativa i reconeixement de la utilitat pública del projecte d'instal·lacions addenda II a la xarxa de Tibi a Xixona (eixida AS-7), que afecta els esmentats termes municipals.
  
Vista la sol·licitud presentada per Enagás, SA, i estudiat el projecte addenda II a la xarxa de Tibi a Xixona (eixida AS-7), visat pel col·legi oficial d'enginyers corresponent.
  
Vist que després de la informació pública realitzada en el Diari Oficial de la Generalitat Valenciana de 24 de setembre de 1999, en el Butlletí Oficial de la Província d'Alacant de 9 de setembre de 1999, en el periòdic La Verdad de 28 d'agost de 1999 i als taulers d'edictes dels ajuntaments de Tibi i Xixona, no s'han presentat al·legacions a la sol·licitud realitzada per Enagás, SA.
  
Vistos el Decret 2.913/1973, de 26 d'octubre (esmentat); el Decret 1.775/1967, de 22 de juliol; l'Ordre del Ministeri d'Indústria de 18 de novembre de 1974, per la qual s'aprova el Reglament de Xarxes i Connexions de Combustibles Gasosos, modificat per les ordres del Ministeri d'Indústria i Energia de 26 d'octubre de 1983, de 6 de juliol de 1984 i de 9 de març de 1994; la Llei de Règim Jurídic de les Administracions Públiques i del Procediment Administratiu Comú i la resta de disposicions concordants. Aquest Servei Territorial resol:
  
Autoritzar les instal·lacions i reconéixer la utilitat pública sol·licitada per Enagás, SA, d'acord amb el projecte addenda II a la xarxa de Tibi a Xixona (eixida AS-7), que afecta els esmentats termes municipals, d'acord amb les condicions següents:
  
1. En tot moment haurà de complir-se tot el que s'estableix en el Reglament General del Servei Públic de Gasos Combustibles, i també en les normes complementàries, el Reglament de Xarxes i Connexions de Combustibles Gasosos, aprovat per l'Ordre del Ministeri d'Indústria de 18 de novembre de 1974 i modificat per les ordres del Ministeri de 26 d'octubre de 1983, de 6 de juliol de 1984 i de 9 de març de 1994, i la Resolució d'1 de juny de 1993, de la Conselleria d'Indústria i Comerç, per la qual s'atorga a Enagás, SA, la concessió administrativa per al subministrament de gas natural per a usos industrials als termes municipals de Tibi i Xixona.
  
2. El termini per a la posada en marxa de les instal·lacions que s'autoritzen serà de 12 mesos a partir de la data de l'ocupació real de les finques afectades.
  
3. Les instal·lacions que s'autoritzen mitjançant la present resolució hauran de realitzar-se d'acord amb el projecte denominat addenda II a la xarxa de Tibi a Xixona (eixida AS-7) i la resta de la documentació tècnica presentada, i que queda especificat en les següents dades bàsiques:
  
a) Descripció de les instal·lacions: el traçat inicialment projectat es modifica en els següents vèrtexs: V-38 al V-53, apartant-se del llit del riu Verd; V-253 al V-267 i V-270 al V-271.1, allunyant-se de la carretera N-340; passen a denominar-se els dits vèrtexs V-253 al V-267 i V-270 al V-270.3. La canonada serà d'acer sense soldadura, segons l'especificació API 5L GR.B., amb diàmetres de 4- i 6?. La pressió màxima de servei de la xarxa serà de 16 bars.
  
La longitud de les canalitzacions serà de 2.037 metres, dels quals 846 circulen pel terme municipal de Tibi i 1.191 pel terme municipal de Xixona.
  
b) El pressupost total de les instal·lacions de la xarxa de Tibi a Xixona (eixida AS-7) no experimenta cap modificació després d'aquesta addenda.
  
4. Per a introduir modificacions que afecten les dades bàsiques a què fa referència la condició tercera, caldrà obtenir autorització en aquest servei territorial.
  
5. Una vegada finalitzades les obres d'instal·lació, s'efectuaran els assajos i les proves oportunes, i se n'informarà en un termini de 48 hores de la realització a aquest servei territorial.
  
6. Aquest servei territorial aprovarà també les condicions concretes d'aplicació del projecte i introduirà les modificacions de detall que resulten convenients.
  
7. Enagás, SA, donarà compte de l'acabament de les instal·lacions a aquest servei territorial per al seu reconeixement definitiu i l'alçament de l'acta de posada en marxa; sense aquest requisit no hi podran entrar en funcionament. Per a això, s'aportarà a aquest servei territorial un certificat final d'obra firmat per un tècnic superior competent i visat pel col·legi oficial corresponent, on conste que la construcció i el muntatge s'han efectuat d'acord amb la normativa tècnica vigent que hi siga d'aplicació, acompanyat de la documentació corresponent a les proves i els assajos realitzats.
  
8. Aquest servei territorial es reserva el dret de deixar sense efecte aquesta autorització en el moment en què es demostre l'incompliment de les condicions imposades per la declaració inexacta de les dades subministrades o una altra causa excepcional que ho justifique legalment.
  
De conformitat amb el que s'ha disposat en la Llei 34/1998, de 7 d'octubre, del Sector d'Hidrocarburs, la present autorització i la declaració concreta d'utilitat pública de les instal·lacions porta implícita la necessitat d'ocupació dels béns i drets afectats i donarà lloc a la urgent ocupació d'aquests. Els indicats béns i drets són els inclosos en la relació que es va publicar en el Diari Oficial de la Generalitat Valenciana de 24 de setembre de 1999.
  
La present autorització s'atorga sense perjudici i independentment de les autoritzacions, les llicències o els permisos de competència municipal, provincial i d'altres que calguen per a la realització de les obres de les instal·lacions.
  
Contra aquesta resolució podrà interposar-se recurs d'alçada davant del director general d'Indústria i Energia, de la Conselleria d'Indústria i Comerç de la Generalitat Valenciana, en el termini d'un mes, comptat des de l'endemà de la notificació de la resolució, de conformitat amb el que determina l'article 114 de la Llei 4/1999, de 13 de gener, de Modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; tot això sense perjudici de la continuació de l'expedient, tenint en compte l'executivitat de la resolució que ara es dicta, per disposar-ho així l'article 56 de la mencionada llei.